****

 ***H Í R L E V É L 2018/2***

|  |  |
| --- | --- |
| ***Németországi vállalkozási feltételek 2019. évi változása - Információs nap*****Budapest, 2018. november 16. 10 óra**Az ÉVOSZ és a Budapesti Kereskedelmi és Iparkamara közös szervezésében információs napra kerül sor, melynek fő témája a németországi vállalkozási feltételek 2019. változása lesz. A részletes programot az ÉVOSZ ([www.evosz.hu](http://www.evosz.hu)) és a BKIK honlapján ([www.bkik.hu](http://www.bkik.hu)).  | [Tovább…](http://www.evosz.hu/component/eventbooking/evosz/kikuldetesi-feltetelek-az-europai-unioban-elsosorban-nemetorszagban-2019?Itemid=287) |
| ***Szárazépítő szakképesítés megszerzésére felkészítő képzés*****2018. november – 2019. március** Az ÉVOSZ Szárazépítő Szakmai Tagozata a KNAUF és a RIGIPS cégekkel közösen a szárazépítő szakmunkásvizsgára felkészítő tanfolyamot szervez. A tanfolyam a legalább 5 éves szárazépítő szakmai gyakorlattal rendelkező szakemberek számára nyújt lehetőséget arra, hogy az eddig meg-szerzett ismereteiket felfrissítsék, rendszerbe foglalják, illetve azokat a mai elvárásoknak megfelelő ismeretekkel egészítsék ki, és ennek eredményeként szárazépítő szakképzettséget igazoló, állam által elismert bizonyítványt szerezzenek. | [Tovább…](http://www.evosz.hu/component/eventbooking/evosz/szarazepito-szakkepzes?Itemid=287) |
| ***Magyar-orosz Építésügyi Munkacsoport ülése*****Budapest, 2018. november 21.**A Magyar–Orosz Kormányközi Gazdasági Együttműködési Bizottság 2018. november 22-én Budapest tartja soron következő ülését. Ehhez kapcsolódóan a Bizottság Építésügyi Munkacsoportja 2018. november 21-én, szerda délután tart ülést. A munkacsoport célja a magyar-orosz építésügyi együttműködés lehetőségeinek feltérképezése, és a plenáris ülést követően kétoldalú megbeszélések folytatására is alkalom nyílik majd. Az ülés előkészítése jelenleg a Külügyminisztériummal együttműködve folyamatban van. Amennyiben cégük képviseletében a munkacsoport ülésén részt kívánnak venni, részvételi szándékukat, valamint a résztvevők nevét és elérhetőségét legyenek szívesek az ÉVOSZ címére e-mailben megküldeni, (evosz@evosz.hu), hogy az érdeklődők részére a találkozó további részleteiről tájékoztatást tudjunk küldeni. |  |
| ***Üzletember-találkozó*****Ungvár, 2018. november 22-23.** A Kárpátaljai Kereskedelmi és Iparkamara 2018. november 22-23-án, Ungváron nemzetközi üzletember-találkozót szervez az alábbi témakörökben: *Építészet, építő- és díszítő anyagok; Fűtési rendszerek, hőszigetelés, világítástechnika; Energiatakarékosság; Bútor és bútorkellékek; Faipari termékek.*A Kamara a jelentkezők által részükre eljuttatott együttműködési ajánlat alapján ukrán tárgyalópartnereket biztosít.További információ: Rohály GyulaTel.: (+380312) 669462, Fax: (+380312) 669474E-mail: exib@tpp.uzhgorod.ua  |  |
| ***Évzáró közgyűlés*****Budapest, 2018. december 14. 10 óra**Az Építési Vállalkozók Országos Szakszövetsége (ÉVOSZ) 2018. december 14-én (pénteken) 10 órától tartja évzáró ünnepi közgyűlését a Mercure Budapest Buda Szálloda Mátyás termében (Budapest, I. Krisztina krt. 41-43.). |  |
| ***Megalakult a Tűzvédelmi Tagozat***2018. október 11-én megalakult az Építési Vállalkozók Országos Szakszövetsége (ÉVOSZ) új, tizenegyedik tagozata, a Tűzvédelmi Tagozat.Az új tagozat célja az építőipari vállalkozások tűzvédelmet érintő általános és különös érdekeinek képviselete, a korszerű tűzvédelmi megoldások és technológiák bemutatása. Korszerű eszközök, technológiák, megoldások naprakész megismertetése, a hatályos uniós és magyar szabályozás a nem szakemberek számára történő értelmezése. Az esetleg felmerülő konkrét nehézségek értékelése és a szükségesnek látott jogszabályi helyek módosítási igényeinek megfogalmazása, közvetítése, új szabályozási igények, javaslatok összegyűjtése, megfogalmazása, továbbítása a jogalkotók felé. | [Tovább…](https://www.evosz.hu/szervezeti/szakmai-tagozatok/tuzvedelmi-tagozat) |
| ***Erasmus + pályázat*** **Fiatal szakmunkások féléves szakmai továbbképzése**A 2018. évi Erasmus pályázat keretében az ÉVOSZ öt szakképzési projekt megvalósítására nyert támogatást. Az EU által ebben az évben indított Erasmus Pro pályázata kiemelt prioriasként támogatja a fiatalok hosszú távú, azaz hat hét és egy év közötti külföldi szakmai gyakorlatának megvalósítását.Projektünkben négy idén végzett szakmunkás fiatal - egy ács, egy szárazépítő és két asztalos – 2018 szeptemberében kezdte meg féléves franciaországi szakmai gyakorlatát. Ennek keretében munkaszerződéssel egy-egy építési vállalkozónál dolgoznak majd, és emellett részt vesznek a Compagnon felnőtt-továbbképző programjában is. Azaz munkanapokon eset 8 és 10 óra között a Compagnon Házban elméleti és szakrajzfoglalkozásokon, szombatonként pedig tanműhelygyakorlaton vesznek részt. Féléves mobilitási projektjük végén lehetőségük lesz arra, hogy tanulmányaikat a Compagnon „Tour de France” programja keretében tovább folytassák. A program mottója „tanulás utazással”. Ez idő alatt félévente más-más városba költöznek tovább, és munka melletti tanulmányaikat tovább folytatva néhány év után mestervizsgát tehetnek.**Zsaluzóács továbbképzés**Az ÉVOSZ az Erasmus+ Program keretében 2018. november 11. és 17. között szakmai tanulmányutat szervez szaktanárok, valamint iskolai és munkahelyi gyakorlati oktatók részére, amelynek témája a nagytáblás zsalurendszerek alkalmazási lehetőségeinek bemutatása. A projektben az ország különböző építőipari szakképző intézetének munkatársai vesznek részt. A Biberachi Ács, valamint a Sigmaringeni Építőipari Gyakorlati Képzőközpontban tett látogatásuk során betekintést nyernek a német duális képzés egyik fontos pillérét jelentő üzemen kívüli gyakorlati képzés tematikájával és intézményrendszerével, ami a vállalkozásoknál végzett munkahelyi gyakorlat fontos kiegészítője. Emellett a nagytáblás szalurendszereket gyártó Paschal és NOE cégnél tájékoztatást kapnak a nagytáblás zsalurendszerek gyártásáról, valamint a zsalutatok tervezéséről és kivitelezéséről. |  |
| ***A BELMASTROY cég bemutatkozása***A Belarusz Köztársaság legnagyobb építőipari vállalata BELMASTROY Építőipari Zrt. néven leányvállalatot alapított Magyarországon. A cég 2018. október 10-én a Belorusz Nagykövetségen tartott prezentáció keretében mutatta be tevékenységi körét. | [Tovább…](http://www.belmastroy.hu) |
| ***Innovatív projekt az építőiparban előforduló képzettségi hiányosságok megszüntetésére***A Szlovén Építőipari és Építőanyag Kamara (CCIS CCBMIS) által koordinált és az Erasmus+ Partnerség Program anyagi támogatásával megvalósuló SKILLCO projekt soron következő partnertalálkozója **2018. október 17-18-án** a németországi **Kerpenben** kerül megrendezésre. A projektben a német, magyar és szlovén építőipari munkaadói szervezetek és szakképző intézmények mellett az EU építőipari munkáltatóinak ernyőszervezeteként eljáró Európai Építőipari Szövetség (FIEC) vesz részt.A projekt célja az építőipariban előforduló szakképzettségi hiányosságok feltérképezése, és ez alapján az ezekre vonatkozóan oktatási anyagok összeállítás. A hároméves projekt elő félidejében megtörtént a szakképzettségi hiányosságok feltérképezése és azonosítása. Az építész vállalkozások visszajelzései alapján az alábbi négy területet került kiválasztásra:* Zöld ismeretek: építőipari hulladék újrafelhasználása,
* Munkahelyi egészségvédelem és biztonság: a csont- és izomrendszeri rendellenességek megelőzése,
* Írás-olvasás: építési tervdokumentációk készítése és értelmezése, valamint
* Számolás: azaz az építési költségszámítás készítését azonosították mind a három országban egyaránt releváns problémaként.

A partnerek a fenti szakterületekre vonatkozóan összeállították a képzések szakmai követelményeit, és ez alapján kidolgozták az oktatáshoz szükséges tananyagokat*.*  | [Tovább...](http://www.skillco.eu) |
| ***Directory 2019***Az ÉVOSZ tagszervezeteinek név- és címjegyzékét magában foglaló DIRECTORY 2019 kiadvány most készül a jövő évre szólóan.A jövő évben ünnepeljük az ÉVOSZ megalakulásának 30. évfordulóját, éppen ezért kérjük, hogy cégük részletes bemutatásával is tegyék ezt hangsúlyosabbá és jelentkezzenek a kiadványban történő megjelentetésre.Megrendelő és kérdőív az ÉVOSZ Titkárságáról kérhető.A jelentkezéseket 2018. október 24-ig (szerda) várjuk. |  |

2018. október 19.

**ÉVOSZ Titkárság**

1013 Budapest, Döbrentei tér 1.

tel: +36-1-201-0333

fax: +36-1-201-3840

e-mail: evosz@evosz.hu

[www.evosz.hu](http://www.evosz.hu)